**Оқушыларды мамандыққа ерте баулу және soft skills, hard skills дағдылары арқылы кәсіби құзыреттерін дамыту**

Маңғыстау облысының білім басқармасының Ақтау қаласы бойынша білім бөлімінің «№ 6 жалпы білім беретін мектеп» КММ-нің директордың бейіндік оқыту ісі жөніндегі орынбасары А.Т.Жанадилова

Кәсіпке баулу – оқушылардың жеке ерекшеліктерін ескере отырып, әр түрлі сала бойынша қажетті сұранысы бар мамандықтарды ескере отырып жастарды еркін және өз қалауы бойынша мамандық таңдауға дайындаудың ғылыми негізделген жүйесі. Бұл жүйенің негізгі объектісі бастауыш сыныптан жоғарғы сыныпқа дейінгі оқушылардың тұлғасы болып табылады. Кәсіптік бағдар бұл – бір-бірімен тығыз әрекеттесетін қоғамдық және жеке тұлғалық жоспарда жүзеге асатын күрделі динамикалық жүйе. Оқушыларды кәсіптік бейімдеу жұмыстары бастауыштан бастау алып, жоғары сыныптарды өз таңдауларына сай салаларға бөлініп, білік, дағдыларын нығайту және құзыреттерін қалыптастыру жұмыстары жүргізілуі қажет. Кәсіби бағдар беру жұмыстарында өндіріс орындарына саяхаттау, мектепке колледж мамандарын шақыру арқылы шеберлік сыныптарын өткізу жұмыстары кеңнен жүргізілді. Дегенмен, өз икемдерін, дағдыларын дамыту бейіндік жұмыстарын жоғары деңгейге көтеру қажеттігі туындады.

Бастауыш сынып оқушыларының кәсіп туралы түсінігін қалыптастыру және орта буын оқушыларының кәсіби біліктілігін арттыру мақсатында Ақтау қаласы бойынша білім бөлімінің «Оқушы орталығы» КММ-Ақтау қаласы бойынша білім бөлімінің «№ 6 жалпы білім беретін мектеп» КММ - мен екіжақты (оқушы орталығы-мектеп), Ақтау қаласы бойынша білім бөлімінің «Оқушы орталығы» КММ- «Маңғыстау өнер колледжі» МКҚК- Ақтау қаласы бойынша білім бөлімінің «№ 6 жалпы білім беретін мектеп» КММ-мен үшжақты (оқушы орталығы-колледж-мектеп) серіктестік туралы келісімшарт жасақталды. Келісімшарттың басты мақсаты - төмендегі құзыреттіліктер бойынша оқушылардың түсінігін қалыптастыру және білім, білік, дағдыларын арттыру және World skills облыстық чемпионаты аясында Junior skills, baby skills қалалық чемпионатын өткізу. Бұл жобаны жоспарлап, мектепке енгізуге ТжКББ жүйесінде 2015 жылдан бері Қазақстан Республикасы әлемдік деңгейде қатысып келе жатырған WorldSkills-халықаралық коммерциялық емес қозғалысы негіз болды.

WorldSkills мақсаты - жұмысшы кәсіптерінің беделін арттыру және шеберлік дағдыларын дамыту болып табылады. WorldSkills қозғалысы 1947 жылы Испанияда бастау алып, 1950 жылы WS-тің алғашқы халықаралық жарысы өткен. Қазіргі таңда WorldSkills WS-ке мүше 79 елде кәсіптік оқыту стандарттары негізінде қолданылады. Ал, біздің «Оқушы орталығы-мектеп», «Оқушы орталығы-колледж-мектеп» келісімшарты төмендегі басты критериилерді қамтиды.

|  |  |  |  |
| --- | --- | --- | --- |
| № | Құзырет атауы | Меңгеретін дағдылар | Құзыреттер нәтежиесі |
|  | Киім дизайны және аксессуарлары | Манекенмен жұмыс: 40\*40 матадан белдемше даярлау | Киімге сай аксессуарлар қолдана отырып, аяқталған киім үлгісін ұсыну |
|  | Истинг (киіз басу) | Жүнмен жұмыс жасау технологиясын меңгеру | Жүннен жасалған дайын гүл брошка ұсыну |
|  | Робототехника | Робот бағдарламасымен жұмыс | Аяқталған бағдарлама арқылы робот басқару |
|  | 3 D-дизайнер | 3 D қаламмен жұмыс | 3 D моделінде жасақталған «Бәйтерек» монументі |
|  | Веб – дизайн | Adobe Photoshop, Figma, HTML бағдарламалау тілдерін меңгеру | Дайын веб-сайт ұсыну |
|  | Графикалық дизайн | Adobe Photoshop, In Design бағдарламаларын меңгеру | Дайын визитка, қорапша, шақыру қағазын ұсыну |
|  | Сән технологиясы | Адам өлшемін алу, матамен жұмыс, лекала жасақтау | Дайын белдемше ұсыну |
|  | Сандық модельдеу | Арнайы бағдарламада компьютер арқылы модельдеуді меңгеру | Компьютерде дайындалған сандық модельденген киім үлгісін ұсыну |
|  | Матаға сурет салу | Матаға арнайы акрил бояумен сурет салуды меңгерту | Матаға акрил бояумен салынған дайын сурет |

Алдағы оқу жылдары осы бағыттағы жұмыстарды оқу жылының басынан бастап жыл бойы жоспарлы, жүйелі түрде өткізе отырып, мектеп оқушыларының кәсіп туралы түсінігін молайту, soft skills, hard skills дағдыларын қалыптастыру.

Жұмсақ дағдылар - (ағылшынша «soft» дағдылары) сандық көрсеткіштермен өлшеу әлдеқайда қиын болатын әмбебап құзыреттіліктер.

Soft skills дағдыларына жататын дағдылар:

✔ Қарым-қатынас дағдылары

✔ Ұйымдастыру

✔ Топта жұмыс істей білу

✔ Ұқыптылық

✔ Сыни тұрғыдан ойлау

✔ Шығармашылық

✔ Икемділік

✔ Достық

✔ Көшбасшылық қасиеттер

✔ Күрделі мәселелерді шеше білу

hard skills дағдылары– (ағылшынша «қатты» дағдылар) үйретуге және өлшеуге болатын кәсіби дағдылар. Қатты дағдыларды меңгеру үшін білім мен нұсқауларды үйрену керек, оқу сапасын емтихан көмегімен тексеруге боладыҚатты дағдыларды меңгерте отырып құзыреттерге қол жеткізеді. Құзыреттер өз кезегінде кәсіби біліктілігін шыңдап, дағдыларын қалыптастырады, кәсіби бағдар алуға, мамандық таңдауға жол сілтеуші болады.

Біздің жобамызда бұл hard skills дағдыларына: арнайы бағдарламаларды пайдалану арқылы сайт жасау, графикалық бағдарламаны пайдалана отырып қорапша дизайнын жасақтау және оны құрастыру, робот бағдарламалау және құрастыру, киіз басу техникасы арқылы брошка жасау, акрил бояумен матаға сурет салу, компьютерлік бағдарламаларды пайдалану жатады.

Қатты дағдылар біліктілік пен кәсіпке сай әр түрлі болса, жұмсақ (soft skills) дағдылар барлық құзыреттерде бірдей талап етіледі. Шынымен қарым-қатынас дағдылары ұйымдастыру, топта жұмыс істей білу, ұқыптылық, сыни тұрғыдан ойлау, шығармашылық, икемділік, достық, көшбасшылық қасиеттер, күрделі мәселелерді шеше білу дағдылары қандай құзыретті алмасақ та барлығында осы дағдылардың болғанын құптайды.

Осы құзыреттер бойынша оқушылардың кәсіби дағдыларын қалыптастыру мақсатында кесте жасақталып, сол кестеге сәйкес қаңтар-наурыз айларында 10-17 жас аралығында ниет білдірген оқушыларға арнайы треннигтер өткізілді. Треннингте «Оқушы орталығы» КММ-нің арнайы мамандары мен «Маңғыстау өнер колледжі» МКҚК-нің арнайы пән оқытушылары 9 (тоғыз) құзыреттіліктің әр модулі бойынша міндеттелген дағдылары практика жүзінде меңгертілді. Сәуір айында өткізілген қалалық жоба чемпионатына 300-ден аса қалалық мектеп оқушысы қатыстырылса, соның ішінде біздің оқу орнынан 52 оқушы қатыстырылып, оның ішінде Baby skills (6-10 жас) аралығында қатысқан 17 оқушының барлығына номинация тағайындалса, Junior skills (11-17 жас) қатысқан 35 оқушының 27 оқушысына жүлделі І дәрежелі - 9 , ІІ дәрежелі -5, ІІІ дәрежелі-8 дәрежелі алқаларымен және «Үздік маман» алқасымен-5 оқушы марапатталды.

Ақтау қаласы бойынша білім бөлімінің «Оқушы орталығы» КММ-мен «Маңғыстау өнер колледжі» МКҚК-мен келісімшарт жасақтау оқушылардың бос уақытын тиімді ұйымдастыру жұмыстарын жандандырып, жүйелі түрде кәсіп туралы түсініктерін қалыптастырып, оқушылардың өз қызығушылығы бойынша кәсіби құзыреттерді меңгеруге ықпал етті.

|  |  |  |  |
| --- | --- | --- | --- |
| № | Junior skills (11-17 жас)/ Құзыреттілік атауы | Қатысушы саны | Алынған жүлделер саны |
|  | Веб дизайн | 3 | 1 |
|  | Робототехника | 2 | 2 |
|  | Графикалық дизайн | 3 | 2 |
|  | Сән технологиясы | 3 | 3 |
|  | Истинг (киіз өнері) | 11 | 10 |
|  | Сандық модельдеу | 5 | 2 |
|  | Матаға сурет салу | 8 | 7 |
| **Барлық қатысушы саны** | | **35** |  |
| **Барлық алынған жүлделер саны** | |  | **27** |

|  |  |  |  |
| --- | --- | --- | --- |
| № | Baby skills (6-10 жас)/ Құзыреттілік атауы | Қатысушы саны | Алынған жүлделер саны |
|  | Киім дизайны және аксессуарлар | 9 | 9 |
|  | Истинг (киіз өнері) | 5 | 5 |
|  | Робототехника | 2 | 2 |
|  | 3 Д-дизайнер | 1 | 1 |
| **Барлық қатысушы саны** | | **17** |  |
| **Барлық алынған жүлделер саны** | |  | **17** |

Жас шыбықты қалай исең, солай бой түзейтіні секілді қоғамда өз орнын таба білетін көшбасшы, сыни тұрғыдан ойлап өз өміріне стратегия құра отырып ұйымдастыра білетін болашақ еліміздің саналы азаматы ретінде жастарды тәрбиелей отырып дағды, икемдерін дамыту тек ата-ананың емес қоғам мен мектептің де міндеті. Сондықтан, Отанымыздың өркендеуіне үлес қосатын қоғамның кірпішін бірге қалайық, құрметті ұстаздар.